13.4.6 USKONTO (EVANKELISLUTERILAINEN USKONTO 1.-2.lk)

”Uskonnon opetuksen tehtävänä on antaa oppilaille laaja uskonnollinen ja katsomuksellinen yleissivistys. Opetus perehdyttää oppilaita opiskeltavaan uskontoon ja sen monimuotoisuuteen. Se tutustuttaa uskonto- ja katsomusperinteisiin Suomessa sekä uskontoihin ja katsomuksiin muualla maailmassa. Oppiaine edistää uskonnon ja kulttuurin välisen suhteen ymmärtämistä sekä uskontojen ja katsomusten monilukutaitoa. Opetus antaa monipuolista tietoa uskonnoista ja auttaa ymmärtämään niistä käytävää keskustelua. Oppilaita ohjataan kriittiseen ajatteluun sekä tarkastelemaan uskontoja ja katsomuksia eri näkökulmista. Opetuksessa pohditaan uskon ja tiedon suhdetta sekä uskonnoille ominaista kieltä, symboliikkaa ja käsitteistöä. Uskonnon opetus antaa valmiuksia uskontojen ja katsomusten dialogiin, jota käydään sekä katsomusten sisällä että niiden välillä. Opetus kannustaa oppilaita kunnioittamaan elämää, ihmisarvoa sekä omaa ja toisen pyhää.

Opetuksessa tutustutaan opiskeltavan uskonnon ja muiden uskontojen sekä katsomusten eettiseen ajatteluun ja rohkaistaan oppilaita pohtimaan omakohtaisesti eettisiä kysymyksiä. Opetus tukee oppilaan itsetuntemusta, itsensä arvostamista ja elämänhallintataitojen kehittymistä koko perusopetuksen ajan. Opetus antaa oppilaalle aineksia oman identiteetin, elämänkatsomuksen ja maailmankatsomuksen rakentamiseen ja arviointiin. Uskonnon opetus tukee oppilaan kasvua yhteisön ja demokraattisen yhteiskunnan vastuulliseksi jäseneksi ja maailmankansalaiseksi.

Vuosiluokilla 1-2 uskonnon opetuksen tehtävänä on ohjata oppilaita tuntemaan ja arvostamaan omaa uskonnollista ja katsomuksellista taustaansa sekä kohtaamaan arvostavasti uskonnollista ja katsomuksellista moninaisuutta omassa luokassa ja koulussa sekä lähiympäristössä. Tähän opetus antaa perustietoja ja -taitoja sekä ajattelun välineitä. Oppilaita rohkaistaan tunnistamaan ja ilmaisemaan tunteitaan ja omia mielipiteitään sekä harjaantumaan toisten tunteiden tunnistamisessa ja mielipiteiden huomioon ottamisessa. Oppilaita kannustetaan ihmettelemään, kyselemään ja osallistumaan keskusteluun. Oppilaita ohjataan toimimaan vastuullisesti ja oikeudenmukaisesti.

**Evankelisluterilaisen uskonnon tavoitteisiin liittyvät keskeiset sisältöalueet vuosiluokille 1–2**

Tässä oppimääräkuvauksessa tarkennetaan kaikille yhteisiä uskonnon sisältöjä. Paikalliset opetussuunnitelmat laaditaan uskonnon yhteisten tavoitteiden ja sisältökuvausten sekä eri uskontojen tarkennettujen oppimääräkuvauksen perustalle.

**S1 Suhde omaan uskontoon:** Opetuksessa lähdetään liikkeelle oppilaan perheen ja suvun historiasta, uskonnoista ja katsomuksista. Opetuksessa huomioidaan erilaiset perhemuodot. Tutustutaan kirkkovuoden keskeisiin juhliin jouluun ja pääsiäiseen sekä niihin liittyviin Raamatun kertomuksiin ja perinteisiin. Opetuksessa käsitellään myös kristilliseen elämänkaareen liittyviä juhlia, niiden sisältöä ja merkitystä. Tarkastellaan perheiden erilaisia tapoja viettää vuodenkiertoon ja elämänkaareen liittyviä juhlia. Opiskellaan kirkkovuoteen ja lapsuuteen liittyviä virsiä ja musiikkia. Tutustutaan kristinuskoon ja seurakuntaan liittyviin keskeisiin käsitteisiin ja symboleihin. Tutustutaan kristilliseen jumalakäsitykseen ja kirkkorakennukseen.

**S2 Uskontojen maailma:** Tutustutaan kouluyhteisössä ja koulun lähiympäristössä läsnä oleviin uskontoihin, niiden keskeisiin juhliin ja tapoihin. Otetaan huomioon myös kristinuskon monimuotoisuus sekä uskonnottomuus.

**S3 Hyvä elämä:** Opetuksessa käsitellään elämän kunnioittamisen, ihmisarvon ja lasten oikeuksien merkitystä. Opetuksessa aloitetaan oppilaan elämänkysymysten pohdinta ja avataan kristillistä näkökulmaa niihin. Keskeisiä sisältöjä ovat eettinen pohdinta, YK:n Lapsen oikeuksien sopimus ja Kultainen sääntö. Pohditaan oppilaiden arjesta nousevia kysymyksiä ja yhdistetään niitä valittuihin Raamatun kertomuksiin. Rohkaistaan oppilasta tunnistamaan ja ilmaisemaan tunteitaan sekä eläytymään toisen asemaan ja hyväksymään erilaisuutta. Pohditaan omia tekoja ja niiden seurauksia sekä vastuuta toisista ihmisistä, ympäristöstä ja luonnosta.” (OPS 2014, 134–136.)

EVANKELISLUTERILAINEN USKONTO 1.lk

**Uskonnon tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **T1** herättää oppilaassa mielenkiinto uskonnon opiskelua kohtaan ja opastaa tuntemaan oman perheen uskonnollista ja katsomuksellista taustaa | S1-S3   * Tutustutaan oman perheen ja suvun uskonnolliseen ja katsomukselliseen taustaan. * Tarjotaan oppilaalle monipuolisia mahdollisuuksia oman uskonnon opiskelun kiinnostuksen lisäämiseen erilaisia työtapoja hyödyntäen. | * Erilaiset perhemuodot * Lapsuuteen liittyvät virret ja musiikki | Kulttuurinen osaaminen, vuorovaikutus ja ilmaisu(L2)   * Oman perheen uskonnollisten perinteiden ja tapojen arvostaminen   Monilukutaito (L4)   * Erilaisten tarinoiden ja kokemusten jakaminen niin koulussa kuin kotona |
| **T2** ohjata oppilasta tutustumaan opiskeltavan uskonnon keskeisiin käsitteisiin, kertomuksiin ja symboleihin | S1   * Tutustutaan kristinuskoon ja seurakuntaan liittyviin keskeisiin kertomuksiin, käsitteisiin ja symboleihin | * Taipalsaaren kirkkoon tutustuminen mahdollisuuksien mukaan | Ajattelu ja oppimaan oppiminen (L1)   * Kannustetaan tiedon etsimiseen * Aikaa ihmettelylle, oivaltamiselle ja uuden löytämiselle |
| **T3** ohjata oppilasta tutustumaan opiskeltavan uskonnon vuodenkiertoon, juhliin ja tapoihin | S1   * Tutustutaan kirkkovuoden keskeisiin juhliin (joulu ja pääsiäinen) sekä niihin liittyviin raamatun kertomuksiin ja perinteisiin. * Perehdytään keskeisiin kristillisen elämänkaaren juhliin, niiden sisältöihin ja merkityksiin. | * Kirkkovuoteen liittyvät virret ja musiikki * Koulun juhlaperinne * Kristilliset perhejuhlat |  |
| **T4** kannustaa oppilasta tutustumaan luokan, koulun ja lähiympäristön uskontojen ja katsomusten tapoihin ja juhlaperinteisiin | S2   * Tutustutaan kouluyhteisössä ja koulun lähiympäristössä läsnä oleviin uskontoihin, niiden keskeisiin juhliin ja tapoihin. | * Kirkkovuoden juhlat | Kulttuurinen osaaminen, vuorovaikutus ja ilmaisu (L2)   * Uskonnollisten perinteiden arvostaminen ja niihin tutustuminen   Itsestä huolehtiminen ja arjen taidot (L3)   * Hyvät tavat   Osallistuminen, vaikuttaminen ja kestävän tulevaisuuden rakentaminen (L7)   * Osallistuminen juhliin sekä niiden suunnitteluun |
| **T5** rohkaista oppilasta tunnistamaan ja ilmaisemaan omia ajatuksiaan ja tunteitaan | S1, S3   * Opitaan tunnistamaan ja ilmaisemaan omia ajatuksia ja tunteita. * Aloitetaan oppilaan elämänkysymysten pohdinta. | * Erilaiset ilmaisuharjoitukset * Yhteiset keskustelut isommissa ja pienemmissä ryhmissä | Kulttuurinen osaaminen, vuorovaikutus ja ilmaisu (L2)   * Rohkaistaan myönteiseen vuorovaikutukseen ja yhteistyöhön   Työelämätaidot ja yrittäjyys (L6)   * Omien vahvuuksien tunnistaminen   Osallistuminen, vaikuttaminen ja kestävän tulevaisuuden rakentaminen (L7)   * Oppilaan osallisuus |
| **T6** ohjata oppilasta toimimaan oikeudenmukaisesti, eläytymään toisen asemaan sekä kunnioittamaan toisen ihmisen ajatuksia ja vakaumusta sekä ihmisoikeuksia | S1-S3   * Harjoitellaan elämän kunnioittamisen, ihmisarvon ja lasten oikeuksien toteuttamista. * Rohkaistaan eläytymään toisen asemaan ja hyväksymään erilaisuutta. | * YK:n Lapsen oikeuksien sopimus * Kultainen sääntö * Eettinen pohdinta ja ongelmanratkaisu arjen tilanteissa | Kulttuurinen osaaminen, vuorovaikutus ja ilmaisu (L2)   * Toiset huomioiva kanssakäyminen   Työelämätaidot ja yrittäjyys (L6)   * Toisen auttaminen ja huomioiminen   Osallistuminen, vaikuttaminen ja kestävän tulevaisuuden rakentaminen (L7)   * Vastavuoroisuus, oikeudenmukaisuus ja yhdenvertaisuus |
| **T7** ohjata oppilaita eettiseen pohdintaan sekä hahmottamaan, mitä tarkoittaa vastuu itsestä, yhteisöstä, ympäristöstä ja luonnosta | S3   * Pohditaan omia tekoja ja niiden seurauksia sekä vastuuta toisista ihmisistä, ympäristöstä ja luonnosta. | * Erilaiset pohdinnat ja keskustelut arkielämän tilanteisiin liittyen | Itsestä huolehtiminen ja arjen taidot (L3)   * Yhteiset säännöt * Vastuullisuus itsestä ja toisista   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus, yhdenvertaisuus ja vastavuoroisuus |
| **T8** luoda oppilaalle tilaisuuksia harjoitella omien mielipiteiden esittämistä ja perustelemista sekä erilaisten mielipiteiden kuuntelemista ja ymmärtämistä | S1, S3   * Harjoitellaan yhteistyö- ja vuorovaikutustaitoja. | * Yhteiset, vastavuoroiset luokka- ja ryhmäkeskustelut | Ajattelu ja oppimaan oppiminen (L1)   * Erilaiset keskusteluharjoitukset * Ongelmanratkaisutehtävät * Tutkimustehtävät   Tieto- ja viestintäteknologinen osaaminen (L5)   * TVT:n hyödyntäminen   Työelämätaidot ja yrittäjyys (L6)   * Ryhmässä toimimisen ja yhteistyön taidot   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus, yhdenvertaisuus ja vastavuoroisuus |

EVANKELISLUTERILAINEN USKONTO 2.lk

**Uskonnon tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **T1** herättää oppilaassa mielenkiinto uskonnon opiskelua kohtaan ja opastaa tuntemaan oman perheen uskonnollista ja katsomuksellista taustaa | S1-S3   * Tutustutaan oman perheen ja suvun uskonnolliseen ja katsomukselliseen taustaan. * Tarjotaan oppilaalle monipuolisia mahdollisuuksia oman uskonnon opiskelun kiinnostuksen lisäämiseen erilaisia työtapoja hyödyntäen. | * Erilaiset perhemuodot * Lapsuuteen liittyvät virret ja musiikki * Kristilliset perhejuhlat | Kulttuurinen osaaminen, vuorovaikutus ja ilmaisu(L2)   * Oman perheen uskonnollisten perinteiden ja tapojen arvostaminen   Monilukutaito (L4)   * Erilaisten tarinoiden ja kokemusten jakaminen niin koulussa kuin kotona |
| **T2** ohjata oppilasta tutustumaan opiskeltavan uskonnon keskeisiin käsitteisiin, kertomuksiin ja symboleihin | S1   * Tutustutaan kristinuskoon ja seurakuntaan liittyviin keskeisiin kertomuksiin, käsitteisiin ja symboleihin | * Vanhan testamentin kertomukset | Ajattelu ja oppimaan oppiminen (L1)   * Kannustetaan tiedon etsimiseen * Aikaa ihmettelylle, oivaltamiselle ja uuden löytämiselle |
| **T3** ohjata oppilasta tutustumaan opiskeltavan uskonnon vuodenkiertoon, juhliin ja tapoihin | S1   * Tutustutaan kirkkovuoden keskeisiin juhliin (joulu ja pääsiäinen) sekä niihin liittyviin raamatun kertomuksiin ja perinteisiin. * Perehdytään keskeisiin kristillisen elämänkaaren juhliin, niiden sisältöihin ja merkityksiin. | * Kirkkovuoteen liittyvät virret ja musiikki * Koulun juhlaperinne * Rukous * Seurakunnan työntekijöihin tutustuminen |  |
| **T4** kannustaa oppilasta tutustumaan luokan, koulun ja lähiympäristön uskontojen ja katsomusten tapoihin ja juhlaperinteisiin | S2   * Tutustutaan kouluyhteisössä ja koulun lähiympäristössä läsnä oleviin uskontoihin, niiden keskeisiin juhliin ja tapoihin. * Otetaan huomioon kristinuskon monimuotoisuus ja uskonnottomuus. | * Eri uskontokuntiin ja perinteisiin tutustuminen * Mahdolliset kouluvierailut (eri seurakuntien työntekijät) | Kulttuurinen osaaminen, vuorovaikutus ja ilmaisu (L2)   * Uskonnollisten perinteiden arvostaminen ja niihin tutustuminen   Itsestä huolehtiminen ja arjen taidot (L3)   * Hyvät tavat   Osallistuminen, vaikuttaminen ja kestävän tulevaisuuden rakentaminen (L7)   * Osallistuminen juhliin sekä niiden suunnitteluun |
| **T5** rohkaista oppilasta tunnistamaan ja ilmaisemaan omia ajatuksiaan ja tunteitaan | S1, S3   * Opitaan tunnistamaan ja ilmaisemaan omia ajatuksia ja tunteita. * Aloitetaan oppilaan elämänkysymysten pohdinta. | * Erilaiset ilmaisuharjoitukset * Yhteiset keskustelut isommissa ja pienemmissä ryhmissä | Kulttuurinen osaaminen, vuorovaikutus ja ilmaisu (L2)   * Rohkaistaan myönteiseen vuorovaikutukseen ja yhteistyöhön   Työelämätaidot ja yrittäjyys (L6)   * Omien vahvuuksien tunnistaminen   Osallistuminen, vaikuttaminen ja kestävän tulevaisuuden rakentaminen (L7)   * Oppilaan osallisuus |
| **T6** ohjata oppilasta toimimaan oikeudenmukaisesti, eläytymään toisen asemaan sekä kunnioittamaan toisen ihmisen ajatuksia ja vakaumusta sekä ihmisoikeuksia | S1-S3   * Otetaan huomioon kristinuskon monimuotoisuus ja uskonnottomuus. * Harjoitellaan elämän kunnioittamisen, ihmisarvon ja lasten oikeuksien toteuttamista. * Rohkaistaan eläytymään toisen asemaan ja hyväksymään erilaisuutta. | * YK:n Lapsen oikeuksien sopimus * Kultainen sääntö * Eettinen pohdinta ja ongelmanratkaisu arjen tilanteissa | Kulttuurinen osaaminen, vuorovaikutus ja ilmaisu (L2)   * Toiset huomioiva kanssakäyminen   Työelämätaidot ja yrittäjyys (L6)   * Toisen auttaminen ja huomioiminen   Osallistuminen, vaikuttaminen ja kestävän tulevaisuuden rakentaminen (L7)   * Vastavuoroisuus, oikeudenmukaisuus ja yhdenvertaisuus |
| **T7** ohjata oppilaita eettiseen pohdintaan sekä hahmottamaan, mitä tarkoittaa vastuu itsestä, yhteisöstä, ympäristöstä ja luonnosta | S3   * Pohditaan omia tekoja ja niiden seurauksia sekä vastuuta toisista ihmisistä, ympäristöstä ja luonnosta. | * Erilaiset pohdinnat ja keskustelut arkielämän tilanteisiin liittyen | Itsestä huolehtiminen ja arjen taidot (L3)   * Yhteiset säännöt * Vastuullisuus itsestä ja toisista   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus, yhdenvertaisuus ja vastavuoroisuus |
| **T8** luoda oppilaalle tilaisuuksia harjoitella omien mielipiteiden esittämistä ja perustelemista sekä erilaisten mielipiteiden kuuntelemista ja ymmärtämistä | S1, S3   * Harjoitellaan yhteistyö- ja vuorovaikutustaitoja. | * Yhteiset vastavuoroiset ryhmä- ja luokkakeskustelut * Arjen tilanteet | Ajattelu ja oppimaan oppiminen (L1)   * Erilaiset keskusteluharjoitukset * Ongelmanratkaisutehtävät ja tutkimustehtävät   Tieto- ja viestintäteknologinen osaaminen (L5)   * TVT:n hyödyntäminen   Työelämätaidot ja yrittäjyys (L6)   * Ryhmässä toimimisen ja yhteistyön taidot   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus, yhdenvertaisuus ja vastavuoroisuus |

**Uskonto-oppiaineen oppimisympäristöihin ja työtapoihin liittyvät tavoitteet vuosiluokilla 1–2**

”Opetuksessa pyritään kiireettömyyteen ja avoimen, luottamuksellisen keskusteluilmapiirin luomiseen. Opetuksessa on tärkeää, että jokainen oppilas tulee kuulluksi omine havaintoineen ja kokemuksineen. Oppilaita rohkaistaan vuorovaikutukselliseen oppimiseen, keskusteluun ja omien mielipiteiden perusteluun sekä erilaisuuden hyväksymiseen. Opetuksessa keskeistä on oppilaslähtöisyys ja oppilaan oman kokemusmaailman kunnioittaminen etenkin eettisiä kysymyksiä tarkasteltaessa. Luovat, toiminnalliset ja elämykselliset menetelmät, projektit ja keskustelut tukevat oppilasta kokonaisvaltaisena, kaikkia aistejaan oppimisessa hyödyntävänä vuorovaikutustaitoisena ja aktiivisena oppijana. Opetuksessa voidaan toteuttaa yksilö- tai ryhmäprojekteja myös oppiaineen eri oppimäärien kesken sekä oppiainerajat ylittäen. Opetuksessa hyödynnetään monipuolisesti ja vuorovaikutteisesti tieto- ja viestintäteknologiaa. Kertomuksia, musiikkia, kuvataidetta, leikkiä, draamaa sekä vierailijoita ja vierailuja eri kohteisiin käytetään tukemaan monipuolista työskentelyä ja oppimisen iloa.” (OPS 2014, 135.)

Opetuksessa käytetään monipuolisesti erilaisia työtapoja ja menetelmiä huomioiden oppilaiden tarpeet, edellytykset sekä kiinnostuksen kohteet. Oppilaat ovat oppimisympäristössään aktiivisia toimijoita. Oppimisympäristö luodaan mahdollisimman monipuoliseksi ja oppimista tukevaksi. Erilaisiin oppimistilanteisiin sisältyy arjen perusasioita ja kysymyksiä. Alkuopetuksen oppiaineet sekä monialaiset oppimiskokonaisuudet linkittyvät useisiin oppiaineisiin. Näin opetus eheytyy ja päästään asioiden laaja-alaisempaan ymmärtämiseen. Eri kokonaisuuksien hahmottaminen edellyttää tavoitteiden rajaamista, aikaa ja tukea. Koulussa opitaan pedagogisten taitojen lisäksi myös sosiaalisia taitoja ja itseohjautuvuutta. Osa oppimisesta tapahtuu vertaisryhmissä. Tietojen ja taitojen oppimisessa harjoitellaan oman oppimisen havainnointia, palautteen antamista ja vastaanottamista.

**Ohjaus, eriyttäminen ja tuki uskonto-oppiaineessa vuosiluokilla 1–2**

”Uskonnon eri oppimäärien opetuksessa otetaan huomioon oppilaiden erilaiset tarpeet ja taustat kuten kielitaito ja kulttuuritausta. Keskeisiä käsitteitä pohditaan ja avataan niin, että niiden ymmärtäminen on mahdollista kaikille oppilaille. Käytettävät työtavat sovitetaan ikäkauteen. Opetuksessa luodaan oppimista ja osallisuutta edistäviä yhteisiä tilanteita sekä ohjataan ja vahvistetaan oppilaan opiskelutaitoja ja oma-aloitteisuutta.” (OPS 2014, 136.)

Uskonnossa tuen muotoja ovat esimerkiksi selkeät säännöt ja kannustava ilmapiiri luokassa, monikanavainen opetus, oppimaan oppimisen taitojen vahvistaminen, säännöllinen palaute ja kannustaminen ja samanaikaisopetus.

**Oppilaan oppimisen arviointi uskonto-oppiaineessa vuosiluokilla 1–2**

Oppimisen arviointi on oppilaita ohjaavaa ja kannustavaa. Monipuolinen palaute rakentuu osaksi työskentelyä ja yhteisiä keskusteluja. Palaute ohjaa oppilaita yhteistyötaidoissa ja rohkaisee ilmaisemaan ajatuksiaan. Opetuksessa annetaan tilaa ja oppilaita kannustetaan ihmettelyyn, kysymiseen sekä omien mielipiteiden perusteluun ja toisten näkemysten kuunteluun. Monipuoliset työtavat luovat oppilaille mahdollisuuksia osoittaa ja itse huomata edistymistään ja osaamistaan. Oppimisprosessin kannalta keskeisiä arvioinnin ja palautteen antamisen kohteita uskonnossa ovat:

* edistyminen lähiympäristön katsomuksellisten ilmiöiden tunnistamisessa ja nimeämisessä
* edistyminen ryhmässä toimimisen taidoissa
* edistymien ajatusten ilmaisemisessa ja toisten kuuntelemisessa.” (OPS 2014, 136.)

Uskonto on oppiaine, jossa harjoitellaan vuorovaikutustaitoja, kuten toisen huomioonottamista, kuuntelemista ja omien ajatusten, mielipiteiden ja tunteiden ilmaisemista. Oppilaat harjoittelevat mm. itsearviointi- ja vertaisarviointitaitoja sekä opettelevat ottamaan vastaan ja antamaan rakentavaa palautetta sekä luokkatovereilta että aikuisilta.